## Zakon o osiguranju izvoznih poslova od nekomercijalnih rizika

### NN 53/1994 (8.7.1994.), Zakon o osiguranju izvoznih poslova od nekomercijalnih rizika

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O OSIGURANJU IZVOZNIH POSLOVA OD NEKOMERCIJALNIH RIZIKA

Proglašavam Zakon o osiguranju izvoznih poslova od nekomercijalnih rizika,
koji je donio Zastupnički dom Sabora Republike Hrvatske na sjednici dana
28. lipnja 1994. godine.

Broj : PA4-70/1-94.

Zagreb, 1. srpnja 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### O OSIGURANJU IZVOZNIH POSLOVA OD NEKOMERCIJALNIH RIZIKA

Članak 1.

Ovim Zakonom određuju se uvjeti i načini osiguranja potraživanja pravnih
i fizičkih osoba sa sjedištem na teritoriju Republike Hrvatske (u daljnjem
tekstu: domaći izvoznici), koja proizlaze iz njihovih izvoznih poslova,
za slučaj da se njihova potraživanja iz inozemstva ne mogu naplatiti zbog
nastanka nekomercijalnih rizika određenih ovim Zakonom.

Članak 2.

Izvozni poslovi domaćih izvoznika koji su određeni ovim Zakonom mogu
se osiguravati od nekomercijalnih rizika.

U slučaju nastanka štete ostvarenjem jednog od nekomercijalnih rizika,
Republika Hrvatska jamči za isplatu odštete. ako se nastale štete ne mogu
naknaditi na teret premije osiguranja ili se ne mogu naknaditi na drugi
način.

Članak 3.

Pod izvoznim poslovima u smislu ovoga Zakona razumijeva se:

1) prodaja robe i usluga inozemnom kupcu te obavljanje usluga ili investicijskih
radova u inozemstvu i izgradnja kompletnih objekata u inozemstvu,

2) isporuka hrvatske robe konsignacijskom skladištu i prodaja te robe
s konsignacijskog skladišta u inozemstvu,

3) prodaja robe inozemnom kupcu naplatom uz otkup dokumenata,

4) ulaganje imovine u vlastita ili mješovita poduzeća, ili filijale
u inozemstvu,

5) istražni radovi i izrada studija i projekata u inozemstvu,

6) davanje u zakup brodova i opreme stranim osobama.

S izvoznim poslovima, prema ovome Zakonu izjednačuju se:

1) predujmi i depoziti darki u svezi sa sudjelovanjem na licitacijama
u inozemstvu, ispunjenjem ugovora o izvoznim poslovima, obavljanjem usluga
ili izvedbom investicijskih radova u inozemstvu na kredit,

2) proizvodnja robe za izvoz prema posebnim narudžbama, na temelju ugovora
s inozemnim kupcem.

Članak 4.

Nekomercijalnim rizicima prema ovom Zakonu podrazumijevaju se slučajevi
kada domaći izvoznik ne može naplatiti potraživanja od inozemnih poslovnih
partnera pod uvjetom da je to potraživanje osigurano kod Ureda iz članka
6 ovoga Zakona uslijed:

1) neplaćanja neosporenog duga u trajanju od šest mjeseci od dana njegova
dospijeća ako je dužnik država ili državna organizacija ili osoba za koju
jamći država ili državna organizacija,

2) opće moratorija plaćanja ili zabrane prijenosa sredstava plaćanja,
u državi dužnika, do isteka zabrane plaćanja, ako moratorij ili zabrana
traje duže od 6 mjeseci,

3) nastanka zabrane uvoza robe ili jednostranog raskida ugovora od države
ili državne organizacije kada se pojavljuje kao kupac osim ako je do toga
došlo kršenjem carinskih ili zdravstvenih propisa zemlje uvoznika,

4) zapljene, oštećenja ili uništenja robe od strane države ili njenih
institucija od momenta prelaska robe hrvatske granice do prispijeća inozemnom
dužniku,

5) onemogućavanja domaćem izvozniku raspolaganje robom, na bilo koji
način,

6) političkih prilika, odnosno događaja u zemlji dužnika ili rata te
zemlje s drugom,

7) katastrofalnih elementarnih događaja.

Pod nekomercijalnim riziclma podrazunlijevaju se i drugi događaji koii
su nanijeli štetu imovini uloženoj u vlastita poduzeća, mješovita poduzeća
ili filijale u inozemstvu uslijed

1) nacionalizacije, eksproprijacije ili drugih mjera države koji se
mogu izjednačiti s nacionalizacijom ili eksproprijacijom,

2) onemogućavanja raspolaganja imovinom u trajanju od najmanje 12 mjeseci.
zbog mjera koje je poduzela država u kojoj je izvršeno ulaganje imovine,

3) uništenja ili oštećenja imovine uslijed ratnih događanja u ratu što
ga vodi država u kojoj je ulaganje imovine izvršeno, odnosno političkih
prilika u toj državi.

Članak 5.

Osiguranik sam snosi najmanje 10% od iznosa štete po pojedinom događaju
do kojeg je došlo nastankom nekomercijalnog rizika određenog ovim Zakonom.

Članak 6.

Osiguranje od nekomercijalnih rizika, u smislu ovoga Zakona, provodi
Hrvatski ured za osiguranje izvoznih poslova (u daljnjem tekstu: Ured).

Ured osniva Vlada Republike Hrvatske u skladu s ovim Zakonom.

Ured je pravna osoba koja stjeće svojstvo pravne osobe upisom u sudski
registar.

Članak 7.

Ured može ugovorom povjeriti vođenje tehničkih poslova osiguranja od
nekomercijalnog rizika društvu za osiguranje osposobljenom za obavljanje
takve vrste poslova.

Društvo za osiguranje iz stavka 1 ovoga članka osigu rat će sredstva
rada za obavljanje preuzetih poslova u skladu s ugovorom.

Članak 8.

Uredom upravlja Upravni odbor Ureda.

Upravni odbor sastoji se od pet članova. Tri člana imenuje Vlada Republike
Hrvatske, a dva člana Hrvatska gospodarska komora.

Sjednicama Upravnog odbora rukovodi predsjednik. Predsjednika Upravnog
odbora imenuje Vlada Republike Hrvatske iz redova članova Upravnog odbora.

Članak 9.

Upravni odbor Ureda nadležan je za sljedeće:

1) donosi statut Ureda,

2) vodi poslovnu politiku osiguranja od nekomercijalnih rizika i odobrava
ugovore o osiguranju,

3) utvrđuje uvjete i donosi pravila i tarife premija osiguranja od nekomercijalnih
rizika,

4) usvaja Godišnje izvješće Ureda,

5) odlućuje i o drugim pitanjima iz rada Ureda.

Točke 1) i 3) stavka 1. ovoga članka Upravni odbor donosi uz suglasnost
Vlade Republike Hrvatske.

Članak 10.

Radom Ureda rukovodi direktor.

Direktora imenuje Vlada Republike Hrvatske na prijedlog Upravnog odbora.

Direktor Ureda može odobravati pojedinačne ugovore o osiguranju bez
Upravnog odbora do iznoša od 200.000 USD.

Članak 11.

Osnivački kapital Ureda osigurava se iz proračuna Republike Hrvatske
i iznosi 1,000.000 DEM, obračunato u protuvrijednosti domaće valute po
srednjem tečaju Narodne banke Hrvatske na dan uplate.

Sredstva iz prethodnog stavka ovoga članka, koriste se kan sredstva
Početnih rezervi sigurnosti i za isplatu obveza Ureda za vrijeme dok se
ne akumulira dovoljno sredstava iz premije osiguranja i drugih izvora.

Članak 12.

Državnim proračunom Republike Hrvatske odredit će se godišnji okvirni
limit pokrića preuzetih i za ugovaranje novih poslova osiguranja izvoznih
poslova, a zakonom o izvršavanju državnog proračuna raspoređivat će se
sredstva iz članka 2. ovoga Zakona u skladu s dinamikom dospijeća obveza
za naknadu štete što je Ured dužan isplatiti osiguranicima u određenoj
godini.

Ministarstvo financija zaključuje ugovor s Uredom o korištenju i povratu
sredstava iz stavka 1. ovoga članka.

Sredstva isplaćena iz proračuna Republike Hrvatske po osnovi jamstva
iz članka 2. ovoga Zakona smatraju se beskamatnom pozajmicom Uredu.

Članak 13.

Ministarstvo financija vodi evidenciju sredstava danih Uredu iz proračuna
Republike i nadzire korištenje tih sredstava.

Ured je obvezan voditi knjigovodstvo poslovanja.

Godišnje izvješće Ured dostavlja Vladi Republike Hrvatske.

Članak 14.

Osiguranjem izvoznih poslova Ured ostvaruje premiju osiguranja.

0stvarena sredstva od premije osiguranja kao i od drugih prihoda tijekom
godine koriste se za naknadu šteta kao i za financiranje obavljanja poslova
osiguranja.

Dio sredstava za financ;iranje obavljanja poslovanja Ureda utvrđuje
upravni odbor:

Članak 15.

Dio prihoda Ureda koji preostane nakon podmirenja rashoda unosi se u
rezerve sigurnosti Ureda.

Članak 16.

U slučaju da su tijekom godine veći rashodi od prihoda štete će se naknaditi
iz rezervi sigurnosti.

Ukoliko nisu dovoljne rezerve sigurnosti za podmirenje obveza Ureda,
koristit će se instrumenti i sredstva proračuna Republike prema članku
2., 12. i 13. ovoga Zakona.

Članak 17.

U svrhu određivanja poslovne politike osiguranja od nekomercijalnih
rizika kao i ostvarenja regresnih prava u stranim državama i od stranih
država, kao i reguliranja drugih pitanja Ministarstvo vanjskih poslova,
kao i druge državne institucije, surađivat će s Uredom.

Članak 18.

Stupanjem na snagu ovoga Zakona prestaje važiti Zakon o financiranju
osiguranja izvoznih poslova protiv nekomercijalnih rizika ("Narodne
novine", br. 53/91 ) i briše se točka 24. članak 1. Zakona o preuzimanju
saveznih zakona iz oblasti financija koji se u Republici Hrvatskoj primjenjuju
kao republički zakoni ("Narodne novine", br. 53/91.).

Članak 19.

Ovaj Zakon stupa na snagu osmoga dana od dana objave u "Narodnim
novinama".

Klasa: 453-02/94-01/01

Zagreb, 28. lipnja 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović, v. r.**

Zakon, NN 53/1994-953